НАРУЧИЛАЦ

**ЈАВНО ПРЕДУЗЕЋЕ „ЕЛЕКТРОПРИВРЕДА СРБИЈЕ“ БЕОГРАД**

ЕЛЕКТРОПРИВРЕДА СРБИЈЕ ЈП БЕОГРАД-ОГРАНАК ТЕНТ

Улица Богољуба Урошевића-Црног број 44., Обреновац

**ПРВА ИЗМЕНА**

КОНКУРСНЕ ДОКУМЕНТАЦИЈЕ

ЗА ЈАВНУ НАБАВКУ УСЛУГА Анализа и испитивања узорака са цевног система котла блокова на ТЕНТ-А

- У ОТВОРЕНОМ ПОСТУПКУ -

ЈАВНА НАБАВКА 2003/2018 (3000/0994/2018)

(број 105-Е.03.01-104253/5-2019 од 12.03.2019. године)

*Обреновац,,12.03.2019. године*

На основу члана 63. став 5. и члана 54. Закона о јавним набавкама („Сл. гласник РС”, бр. 124/12, 14/15 и 68/15) Комисија је сачинила:

**ПРВУ ИЗМЕНУ**

**КОНКУРСНЕ ДОКУМЕНТАЦИЈЕ**

за јавну набавку Анализа и испитивања узорака са цевног система котла блокова на ТЕНТ-А

1.

Тачка 3. Техничка спецификација – Опис услуге конкурсне документације мења се и гласи: као у прилогу.

2.

Ова измена конкурсне документације се објављује на Порталу УЈН и интернет страници Наручиоца.

КОМИСИЈА

\_\_\_\_\_\_\_\_\_\_\_\_-члан/заменик члана

 (име/презиме)

\_\_\_\_\_\_\_\_\_\_\_\_-члан/заменик члана

 (име/презиме)

\_\_\_\_\_\_\_\_\_\_\_\_-члан/заменик члана

 (име/презиме)

Доставити:

- Архиви

**3.1 Опис услуге**

Анализа и испитивања узорака са цевног система котла блокова на ТЕНТ-А

1. Испитивања узорака са цевног система котла и осталих постројења на ТЕНТ А методама са и без разарања.
2. Фабричке контроле, у земљи и иностранству, у току производње опреме за постројења на ТЕНТ А.

Општи услови:

* Изабрани понуђач мора да поседује лабораторију за испитивања методама са и без разарања за све методе испитивања наведене у овом документу, која је акредитована код Акредитационог тела Србије (АТС) према захтевима стандарда SPRS ISO/IEC 17025.
* Изабрани понуђач мора да буде потпуно технички и кадровски оспособљен за спровођење свих врста наведених испитивања и да докаже испуњеност услова из одељка конкурсне документације – „Услови за учешће у поступку јавне набавке из чл. 75. и 76. ЗЈН-а и упутство како се доказује испуњеност тих услова“.

***Обавезе изабраног понуђача везане за тачку 1 из одељка „Опис услуге“ – Испитивање узорака са цевног система котла и осталих постројења на ТЕНТ А:***

Изабрани понуђач је у обавези да на узорцима достављеним од Наручиоца, у лабораторији изврши следећа испитивања методама са и без разарања:

* Визуелна испитивања,
* Димезионална испитивања,
* Мерење дебљине ултразвучним уређајем (деметар),
* Мерење тврдоће,
* Хемијска анализа (без услова акредитације методе),
* Металографска испитивања,
* Испитивања затезањем на собној температури,
* Испитивања затезањем на повишеној температури,
* Испитивања проширивањем или спљоштавањем прстена,
* Испитивања ударом.

Обим и врсте испитивања за сваки узорак или за сваку групу узорака, биће дефинисани од стране Наручиоца.

Изабрани понуђач је у обавези да након закључивања уговора, а пре почетка пружања предметних услуга, Наручиоцу достави важећа уверења о еталонирању за опрему која ће бити коришћена за предметна испитивања и која у складу са тачком 5 стандарда SRPS ISO/IEC 17025, подлеже еталонирању. Уколико током реализације уговора дође до ситуације да истиче важење уверења за неке од уређаја, изабрани понуђач је у обавези да изврши еталонирање тих уређаја и Наручиоцу достави нова уверења о еталонирању.

Обавеза изабраног понуђача је израда Извештаја о испитивањима са мишљењем о резултатима предметних испитивања.

Приликом израде Извештаја, изабрани понуђач је у обавези да, у циљу обезбеђивања следљивости, ознаке у Извештају о испитивањима, усклади са ознакама на узорцима, односно са ознакама из Програма испитивања.

Предвиђене врсте и обим испитивања, наведени су у одељку „Врста и обим услуга“ овог документа (тачке од 1.1 до 1.10).

Понуђена цена за ставку 1.11 из одељка „Врста и обим услуга“, биће формирана на основу јединичне цене – укупне цене испитивања (збир укупних цена за ставке 1.1 до 1.10 из одељка „Врста и обим услуга“) и количине (попуњава понуђач) – процентуалног удела у укупној цени испитивања.

***Обавезе изабраног понуђача везане за тачку 2 из одељка „Опис услуге“ – Фабричке контроле у земљи и иностранству, у току производње опреме за постројења на ТЕНТ А:***

Фабричке контроле у земљи и иностранству, у току производње опреме за постројења на ТЕНТ А, подразумевају следеће.

* Контролу приликом вршења испитивања од стране лабораторије коју ангажује произвођач опреме – контрола припреме узорака, контрола процеса испитивања, тумачење резултата испитивања,
* Контролу приликом исецања узорака за испитивања, која ће изабрани понуђач обавити у сопственој лабораторији у складу са тачком 1 из одељка „Опис услуге“,
* Испитивања опреме у ситуацијама када је Планом контроле квалитета, за поједина испитивања, предвиђено и ангажовање лабораторије од стране Наручиоца, у циљу провере резултата испитивања спроведених од стране лабораторије произвођача или, мимо плана контроле квалитета, у случајевима када Наручилац, из било ког разлога, посумња у веродостојност резултата појединих испитивања спроведених од стране лабораторије произвођача опреме – визуелна испитивања, димензионална испитивања, мерење дебљине ултразвучним уређајем (деметар), мерење тврдоће, металографска испитивања методом реплике, испитивања методом ултразвука, испитивања методом магнетних честица, испитивања методом течних пенетраната, испитивања хемиског састава методом XRF. Предметна испитивања, изабрани понуђач ће вршити користећи сопствене уређаје за испитивања, односно уређаје произвођача опреме, уколико је тако предвиђено Планом контроле квалитета за производњу опреме. Врсте и обим оваквих испитивања одређује Наручилац.

Ангажовање особља изабраног понуђача са одговарајућом опремом за испитивања је, у складу са врстама предвиђених испитивања током фабричке контроле, на принципу „човек/дан“, без обзира на обим и количину предвиђених испитивања, при чему се изабраном понуђачу признају и дани путовања до и од локације испитивања, било да се ради о испитивањима у земљи, било да се ради о испитивањима у иностранству.

Изабрани понуђач је у обавези да након закључивања уговора, а пре почетка пружања предметних услуга, Наручиоцу достави важећа уверења о еталонирању за опрему која ће бити коришћена за предметна испитивања и која у складу са тачком 5 стандарда SRPS ISO/IEC 17025, подлеже еталонирању. Уколико током реализације уговора дође до ситуације да истиче важење уверења за неке од уређаја, изабрани понуђач је у обавези да изврши еталонирање тих уређаја и Наручиоцу достави нова уверења о еталонирању.

Обавеза изабраног понуђача је израда Извештаја о испитивањима са мишљењем о резултатима предметних испитивања.

Приликом израде Извештаја о испитивањима, изабрани понуђач је у обавези да, у циљу обезбеђивања следљивости, ознаке у Извештају, усклади са ознакама на узорцима.

Цена израде Извештаја о испитивањима ће бити укључена у цену ставке 2.1 из одељка „Спецификација услуга“

***Обавезе Наручиоца:***

* Обезбеђивање прописно обележених узорака према Програмима испитивања,
* Припрема Програма испитивања,
* Обезбеђивање актуелне техничке документације опреме која је предмет испитивања,
* Обезбеђивање превоза и смештаја за особље изабраног понуђача приликом вршења фабричких контрола.